**Тақырыбы: Қош бол құтты, Әліппе!**

Мақсаты: Оқушылардың сауат ашу пәнін оқу барысында алған білімдерін тиянақтау; өз өнерлерін ата — аналарға көрсету, эстетикалық талғамдарын тереңдете түсу, өзін өзі басқаруы мен ана тілін сүйіп, қастерлеуге тәрбиелеу
Кейіпкерлер:

Әліппе- Алтынай

Ана тілі- Нұрняз

Ойынбек- Дамир

Тәттігүл- Аружан

Ұрыншақ- Амина

Оқушы: Анель

1-жүргізуші: Ажар

2-жүргізуші: Тамерлан

(зал безендірілген,гүлдер,шарлар,сахна төрінде «Қош бол,құтты Әліппем» деген сөз жазылған)

Мұғалім: Құрметті ата - аналар, ұстаздар, оқушылар! Бүгін біздің қуанышымызға шек жоқ. Бүгін сіздер 1 «а» сынып оқушыларының «Әліппемен қоштасу» ертеңгілігіне келіп отырсыздар.
Әліппені бітірді балаларым,
Әліппеден нәр алған даналарым.
Өзі оқып жазатын хәлге жетті.
Құтты болсын білімі балалардың,
Ал ендігі кезекті оқушыларға берейік.
1-жүргізуші: Армысыздар,мұғалімдер әз жандар,

Білім іздеп инемен құдық қазғандар.

Құшақ жая қарсы аламыз сіздерді,

Би билеп,ән де бүгін шырқалар.

2-жүргізуші:Бүгінгі біздің қуанышымызға шек жоқ,

Өйткені біз тұңғыш рет сауатымызды ашқан Әліппені бітірдік.

1-жүргізуші. Әліппемен қоштасу тойы,құтты болсын!

Ортаға Әліппемен қоштасқалы отырған 1-ші сынып оқушыларын шақырайық. Алдарыңызда 1«А» сынып оқушылары,қарсы алыңыздар!

Назарларыңызға 1 «А» сынып оқушыларының орындауында «Біз бақытты балалар» әні

Анеля:Қош келіпсіз ақ жаулықты аналар,

Жүздеріңнен мейірім мен нұр тамар.

Алдарыңда жауқазындай құлпырған,

Біз алаңсыз,балғын шақты балалар.

2-жүргізуші: Бүгінгі мерекелік жиынымызға келіп, қуанышымызды бірге бөлісіп отырған мектебіміздің әкімшілігі де ортамызда. Құттықау сөзі беріледі.

Музыка (Ойынбек пен Тәттігүл билеп кіреді)

1-жүргізуші: -балалар бұлар кімдер? Білесіңдер ме?

Балалар: Ойынбек пен Тәттігүл ғой!

Ойынбек пен Тәттігүл: сәлеметсіңдер ме, бүлдіршіндер!

Балалар (хормен) –Сәлеметсіздер ме!

(Ұрыншақ Әліппе кітабын алып, жүгіріп келеді)

Тәттігүл : -Ұрыншақ, бұл не? Не көтеріп жүрсің? Бұл кітапты қайдан алдың?

Ойынбек:- Бұл өзі қандай ғажайып кітап!? Ұрыншақ сұраусыз алған сияқтысың ғой,өзі.

Тәттігүл: -Буратино,бұл кітаптың міндетті түрде иесін табу керек!

Ойынбек :-иә ,дұрыс айтасың,кеттік. Мүмкін мына отырған балалардан сұрап көреміз.

Тәттігүл: -балалар ,мына ғажайып кітап кімдікі екенін білмейсіңдер ме?

Оқушы: Бұл біздің әліппеміз емес пе?!

Ойынбек: Ол не деген кітап,сонда???

Мирас: Әліппе деген алтын жол,

Апарар сені алысқа ,

Жеңіл емес,ауыр жол,

Тырысып бақ,намысқа.

Әлібек: Бар кітапқа бас болған,

Әліппе ғылым анасы.

Әліппеден басталған,

Даналықтың данасы.

Алибий: Әліппемен анам да

Апам менен ағам да,

Шопан, биші,аспаз да,

Ғарышкер де,ұстаз да.

Барлық барлық жақсы адам,

Әліппеден бастаған.

2- жүргізуші: Дильназдың орындауында «Ертегілер әлемі» әні

Ойынбек: -Әліппе қандай тамаша кітап еді!!! Балалар,мен де сендер сияқты оқып үйренгім келеді

Оқушы: -Ойынбек, осының бәрін біз мына Әліппеден үйрендік емес пе?! Саған ең алдымен оған жеткізер кілтін табу керек.

Оқушы: -Ойбай,оның кілті қайда? Енді қайттік?

Ұрыншақ: -Мен кілтін алған жоқпын!

Ойынбек: -менде бір сиқырлы кілт бар.Ол кез –келген құлыпты аша алады. Қане ,ашып көрейік!

(фейерверк,музыка,тарс-тұрс)

Оқушылар : Бұл не ғажап?

Әліппе: Армысыздар,қонақтар!

Армысыздар, жас достар

Болашаққа жол ашар,

«Әліппе» келдім ,ортаға!

Оқушылар: Сәлеметсіз бе!

Әліппе :-Мен осы тойға сендермен қоштасқалы келдім және өзіммен бірге досым «Ана тілін» ала келдім.

Мұғалім: Сіздер алыс жолдан шаршаған шығарсыздар, енді біздің оқушыларымыздың сіздерге дайындаған аздаған творчествалық сыйлықты қабыл алыңыздар. 1 «А» сынып оқушыларының орындауында Би.

Ана тілі: -Сәлем,достар,ой-саналы

Әрбір сөзім ой салады.

Ғылым,тәлім,өнерім көп.

Достасқанға берерім көп.

-Менің «Әліппе» досымды сендер қалай меңгергендеріңді көрейік.

Әліппе: -Ал, қанекей, балалар,менің әрбір парағымнан не білгендеріңді Ана тіліне көрсетіңіздерші!

Амина: Сан әріпті үйрендік,
Бүгін бізге сеніңдер.
Әріптер әлеміне,
Саяхаттап көріңдер.

Айкумыс: «А» әріпінен есімім

Айтсам сөздің кесімін.

Айкүмісің мен болам,

Айдай өсіп толамын.

Назерке: Азат деген есімді,
Білдіңіздер кесімді.
З әрпі бар ішінде,
Тыңдасаңыз шешімді.
Дильназ: Менің атым Дильназ,

Сыныбымда мен алмаз.

«Д» ріпі болып тұрмын алдыңызда,

Есімім осы әріпсіз болмас.

Султан: Султан деген мен едім,
Алсам білім тереңін,
С әрпінен есімім,
Аламын оқу білімін.

Әліппе: Ретімен тізбелі
Әрбір санды даралап,
Қайсың барсың бізге енді
Айтып берер санамақ?
1 - оқушы: 1 дегенім - бесік,
Шықтың содан өсіп.
2 - оқушы: 2 дегенім – елім,
Далам, тауым, көгім.
3 – оқушы: 3 дегенім – үміт,
Үміт артар жігіт.
4 - оқушы: 4 дегенім – төзім,
Төзе білем өзім.
5 - оқушы: 5 дегенім – бақыт,
Бағалайтын бақыт.
6 - оқушы: 6 дегенім – ақыл,
Тыңдағаның мақұл.
7 - оқушы: 7 дегенім – жалау,
Жүректегі алау.
8 - оқушы: 8 дегенім – сөзің,
Серт беретін кезің.
9 - оқушы: 9 дегенім – тоқтау,
Елдің жоғын жоқтау.
10 - оқушы: 10 дегенім – Отан,
Қорға соңы, ботам.
2-жүргізуші: Уа, халайық,халайық,

Мында назар салайық.

Қайсы күйші,кім биші?

Талабына қарайық!

«Әліппе» әні

Әліппе: -рахмет,балалар,шыныңда да көпті үйренген екенсіңдер.Мен сендерге өе ризамын. Ал, енді менің сендермен қош айтысатын уақытым жетті. Білім кілтін досым Ана тілі саған тапсырамын. Қош –сау болыңдар!

Ұрыншақ: -Біз де сенімен бірге барайық.

Білмегенімізді оқып,тоқып алайық!

Оқушылыр: -Қош болыңдар!

1. Жүргізуші:«Қазақша» би Назерке

Ана тілі: -балалар ,осының бәрін сендерге кім үйретті?

Оқушылар: (бәрі бірге)-әрине ,ұстаз!

Раджаб: Қызық өтіп сабағы,

Қамқор болып жүреді.

Берген білім,ерен күш,

Ұстаздарға мың алғыс!

Назар: Енді біз жаза аламыз,
Әріпті қосып әріпке,
Риза боп саған жүреміз,
Сүйікті біздің Әліппе.

1. Жүргізуші: Енді, оқушылардың сауаттылығын растайтын куәлікті беруге рұқсат етіңіздер.

Ана тілі: -біздің де бір-бірімізбен танысатын уақыт келді, мен сендердің айнымас достарың болғым келеді!

Нұрсұлтан: Аяулы ана тіліміз,

Сенсің асыл үніміз,

Ана тілін сүйеміз,

Ардақтап бас иеміз.

Аделина: Ана тілім –ұраным,

Ана тілім-құралым.

Ана тілім болмаса,

Мықты болмас тұрағым

Адина: Мейірімі мол балаға,

Бар әлемде анаға,

Басымызды иеміз.

Бабамыздың тілі деп,

Данамыздың үні деп,

Ана тілін сүйеміз.

Оқушылар: «Ана тілі» біздің де сенімен дос болғымыз-ақ келеді. –Бізбен бірге жүр! Біздің әлі көп нәрсені үйренгіміз келеді!

1-жүргізуші: Сонымен ,біздің бүгінгі шуақты да,қуанышты мерей –тойымыз өз мәресіне жетті деп ойлаймын...

2-жүргізуші: -Иә, дұрыс айтасың! Қонақтарымызбен де қош айтысатын кезіміз келді!

Мұғалім:

Оқушылардың сөзіне мен де қосыламын. Біз сендерден үлкен үміт күтеміз.
Қымбатты балалар ! Мектептегі алғашқы жеткен жетістіктеріңмен құттықтаймын. Әліппе сендерді тек әріптермен таныстырып қойған жоқ, сендерді бір-біріңмен достыққа , мектеп ережелерін орындайтын тәртіпті оқушы болуға да үйретті. Білім баспалдағына өрлеген сапарларың сәтті болсын. Тәуелсіздігіміз баянды болсын !